
వరంగల్ నగరంలోని పెద్దమ్మగడ్డ, రంగంపేటకు చెందిన దళిత కుటుంబాలు 1930ల కాలం నుంచి భద్రకాళి గుడి ఉన్న 757 సర్వే నెంబర్లోని 47 ఎకరాల 12 గుంటలలో గుడిని ఆనుకొని ఉన్న ఎత్తయిన కొండను, గుట్టను బండలుగా, కంకరగా మార్చి అమ్ముకుంటూ జీవించారు. పది ఎకరాలను భూమి తేలేంతగా ఒలిచారు. వారు ఒలిచిన దాంట్లోంచే 5 ఎకరాల 7 గుంటలు ఎల్.బి. కళాశాల ఆక్రమణలో ఉందని కళాశాల ప్రహరీ గోడకు ప్రభుత్వ భూమిగా హన్మకొండ తహశీల్దార్ బోర్డులు పెట్టించారు. వాటి పక్కనే ఇది కళాశాలకు చెందిన భూమిగానే ఆ యజమాన్యం బోర్డులు పెట్టింది. కానీ పూజారి అభ్యర్థన మేరకు గుడిలో అమ్మవారి ఉగ్రరూపాన్ని శాంత రూపంగా మలిచి, భక్తుల రాకపోకలకు వీలుగా మెట్లను చెక్కడానికి నాటుపద్ధతిలో బ్లాస్టింగ్ చేసే సమయంలో పేలుడు బండలు మీదపడి కండ్లు, కాళ్ళు, ప్రాణాలే (వేల్పుల మాణిక్యం) కోల్పోయిన దళిత త్యాగధనులపైన మాత్రం కక్ష కడుతున్నారు.నివాస పట్టాలు ఇవ్వమంటూ భూపరిపాలన కమిషన్కు దళితులు విజ్ఞప్తి చేసుకుంటే, కలెక్టర్ ఆదేశాల మేరకు 05.07.2003న మొదటి విడతగా 155మంది దళిత మహిళలకు 80 గజాల చొప్పున నివాస స్థలాలు పంపిణీ చేశారు. లే అవుట్ మాత్రం లబ్ధిదారులు ఎన్ని వినతులు ఇచ్చినా పట్టించుకోలేదు. చెరబండరాజు నగర్ పేరుతో అక్కడ 30 కుటుంబాలు నివాసం ఏర్పరుచుకున్నాయి. కానీ, నివాస పట్టాల కథ కులచెరలోనే ఉన్నది. వారు నివాసం ఏర్పరుచుకోగానే కుట్రలు మొదలైనాయి. ఇంటి నెంబర్లు, నీటి సౌకర్యం, విద్యుత్ అనుమతులు నేటికీ ఇవ్వలేదు. గుడి పక్కనే ఉన్న ఈ భూమిలో పెట్టుబడిదారులు వ్యాపారం కోసం, మతఛాందసులు గుడిపక్కన దళితులు ఉండకూడదన్న కారణంతోనూ ఆ దళితులను రెండు వర్గాలుగా చీల్చారు. వారితో కోర్టులో వేసిన కేసును ఉపసంహరించుకోనేలా చేసి, మళ్ళీ కోర్టుకుపోయే వీల్లేకుండా వారికిచ్చిన పట్టాలను రద్దుపర్చేందుకు అధికారులతో కొత్త రిపోర్టులు రాయించారు. చెరబండరాజు నగర్లో 30 ఇండ్లు ఉన్నా, అక్కడ ఎటువంటి నిర్మాణాలు లేవని అంటున్నారు. రద్దు నోటీసులు పంపించకుండానే పంపినట్లు రికార్డుల్లో రాసుకున్నారు. రద్దు నోటీసు కథను దళితులు సమాచార హక్కు చట్టం ద్వారా తెలుసుకోగలిగారు. నిర్మాణాలే లేవని రిపోర్టు రాసిన తహశీల్దారు– చనిపోయిన వారికే రద్దు నోటీసు పంపించారంటే వారికి మిగతావారంతా ఎక్కడ నివసిస్తున్నదీ, ఎవరెవరు జీవించివున్నదీ తెలిసినట్టే కదా! ఇప్పటికైనా రాష్ట్ర ప్రభుత్వం సమగ్ర విచారణ చేసి, పట్టాలను రద్దుపర్చిన అధికారులపై, భూమిని ఆక్రమించుకున్న కళాశాల యజమాన్యంపై కేసు నమోదుచేసి, ఆ భూమిని స్వాధీనపర్చుకొని దళితులకు ఇచ్చి, రద్దుపర్చిన నివాసపట్టాలను పునరుద్ధరించాలి.- పౌరహక్కుల సంఘం (వరంగల్ జోన్ కమిటీ)

varangal nagaramloni peddammagadda, rangampetaku chendina dalita kutumbaalu 1930la kaalam nunchi bhadrakali gudi unna 757 sarve nembarloni 47 ekaraala 12 guntalalo gudini aanukoni unna ettayina kondanu, guttanu bandalugaa, kankaragaa marchi ammukuntu jeevinchaaru. padi ekaraalanu bhoomi telentagaa olichaaru. vaaru olichina dantlonche 5 ekaraala 7 guntalu el.bi. kalasala aakramanalo undani kalasala prahari godaku prabhutva bhoomigaa hanmakonda tahashildar bordulu pettinchaaru. vaati pakkane idhi kalaasaalaku chendina bhoomigaane aa yajamanyam bordulu pettindi. cony poojaari abhyarthana meraku gudilo ammavari ugraroopaanni saanta roopamgaa malichi, bhaktula rakapokalaku veelugaa metlanu chekkadaaniki naatupaddhatilo blasting chese samayamlo peludu bandalu meedapadi kandlu, kaallu, praanaale (velpula maanikyam) kolpoina dalita tyaagadhanulapaina maatram kaksha kadutunnaru.nivasa pattaalu ivvamantuu bhuuparipaalana kamishanku dalitulu vignapti chesukunte, kalektar aadesaala meraku 05.07.2003na modati vidatagaa 155mandi dalita mahilalaku 80 gajala choppuna nivasa sthalaalu pampinee chesaru. lee avut maatram labdhidaarulu enni vinatulu ichina pattinchukoledu. cherabandaraju nagar paerutho akkada 30 kutumbaalu nivasam yerparuchukunnaayi. cony, nivasa pattaala katha kulacheralone unnadi. vaaru nivasam yerparuchukogaane kutralu modalainaayi. inti nembarlu, neeti soukaryam, vidyut anumatulu netiki ivvaledu. gudi pakkane unna ee bhoomilo pettubadidaarulu vyaparam kosam, matachaandasulu gudipakkana dalitulu undakudadanna kaaranamtoonuu aa dalitulanu rendu vargaalugaa cheelchaaru. vaaritho kortulo vesina kesunu upasamharinchukonela chesi, mallee kortukupoye veellekunda vaarikicchina pattaalanu radduparchenduku adhikaarulatho kotta reportulu raayinchaaru. cherabandaraju nagarlo 30 indlu unna, akkada etuvanti nirmaanaalu levani antunnaru. raddu notisulu pampinchakundaane pampinatlu recordullo raasukunnaaru. raddu notisu kathanu dalitulu samachara hakku chattam dwara telusukogaligaaru. nirmaanaale levani reportu raasina tahasheeldaaru– chanipoyina vaarike raddu notisu pampinchaarante vaariki migatavaranta ekkada nivasistunnadii, evarevaru jeevinchivunnadii telisinatte kada! ippatikaina rashtra prabhutvam samagra vichaarana chesi, pattaalanu radduparchina adhikaarulapai, bhoomini aakraminchukunna kalasala yajamaanyampai kesu namoduchesi, aa bhoomini swaadheenaparchukoni dalitulaku ichi, radduparchina nivaasapattaalanu punaruddharinchaali.- pourahakkula sangham (varangal jon commity)